Kamu bisa jelasin ke aku soal Purnomo Yusgiantoro dalam bahasa jawa?

Prof. Ir. Purnomo Yusgiantoro MSc., MA., Ph.D. (). Purnomo Yusgiantoro duwé bojo kang jenengé Sri Murniati Sachro. Sri Murniarto Sachro iku anak kang kaping enem saka kulawarga Sachro. Purnomo Yusgiantoro iku Mantri Pertahanan wiwit 22 Oktober 2009. Sadurungé Purnomo tau njabat dadi Mantri Energi dan Sumber Daya Mineral nalika taun 2000–2009.

Dr. Ir. Purnomo Yusgiantoro, MA, MSC iku Mantri Energi lan Sumber Daya Mineral ing Kabinet Indonésia Bersatu.

Yusgiantoro iku lulusan taun 1974 saka Institut Teknologi Bandung lan éntuk gelar dhoktor ing babagan ékonomi mineral/sumber daya alam saka Colorado School of Mines, Colorado, Amérika Sarékat nalika taun 1988.

Purnomo njabat dadi Mantri Energi dan Sumber Daya Mineral ing akir Agustus taun 2000. Kanggoné Purnomo, masalah ènergi dan sumber daya mineral pancen dudu bab kang anyar manèh. Purnomo tau makarya ing perusahaan lenga lan tau dadi penasihat Mantri Pertambangan dan Energi (1993-1998). Ing kalangan masarakat ènergi internasional Purnomo tau dadi Gubernur OPEC (Organization of Petroleum Exporting Countries) kalamangsa 1996-1998.

Purnomo iku anak pambarep saka sadulur kang cacahé loro. Purnomo ngrampungaké sekolah dhasar nganti menengah ing kutha Semarang. Sawisé lulus saka Loyola nalika taun 1970, Purnomo lunga ing Bandung. Ing kutha kembang iki, Purnomo ditampa kuliyah ing Fakultas Perminyakan Institut Teknologi Bandung (ITB) lan nalika taun 1974, Purnomo éntuk gelar insinyur perminyakan saka ITB. Sawisé iku, Purnomo banjur nglamar gawéan ing Basic Earth Science System (BESSI), salah sijiné perusahaan sumber daya mineral ing Colorado, Amérika lan ditampa makarya ing prusahaan iki.